Augustavo Rospudas (ežeras)

Augustavo Rospudo ežeras (lenk. Jezioro Rospuda Augustowska) – ežeras Augustavo lygumoje, šiaurės rytų Lenkijoje, Palenkės vaivadijoje, Augustavo apskrityje ir Augustavo valsčiuje. Kartais ežeras įvardijamas kaip Mėtos ežero dalis. Ežeras yra 122 m aukštyje virš jūros lygio. Krantai aukšti, beveik visa ežero pakrantė apaugusi miškais. Šiaurinėje ežero dalyje įteka Rospudos upė. Giliausia vieta (10,5 m) yra ežero viduryje. Ežero salų plotas yra 2 ha, o jų kranto linija – 200 m. Ežere gyvena šios žuvų rūšys: europinė lydeka, ešerys, ungurys, šamas, kuoja, karšis, europinis šapalas ir paprastoji meknė. Manoma, kad ežero pavadinimas kilęs nuo jotvingių kalbos žodžių junginio Dau ir Spuda, kas reikštų Daug spausti. Anksčiau ežeras iki XIX a. taip ir vadinosi Dauspuda (Dowspuda). Šiuo metu išlikęs tik kaimo pavadinimas Dauspuda. Turizmas Prie ežero yra nemažai stovyklaviečių, garsiausia Nuogalė Sofija (Goła Zośka). Ežeru plaukioja Augustavo laivų transporto kompanijos (Żegluga Augustowska) laivai, vykdomi reisai iš Augustavo gondolomis ir katamaranais. Taip pat skaitykite Augustavo apskrities ežerai. Nuorodos Aprašymas apie ežerą (lenk.) Archyvuota kopija 2010-05-13 iš Wayback Machine projekto.. Ežero nuotraukos Archyvuota kopija 2016-02-11 iš Wayback Machine projekto..